
A V I Z

asupra proiectului de Lege pentru aprobarea Ordonanţei 

de urgenţă a Guvernului nr.104/2001 privind organizarea

 şi funcţionarea Poliţiei de Frontieră Române.

În conformitate cu prevederile art.89şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.104/2001 privind organizarea şi funcţionarea Poliţiei de Frontieră Române,  trimis cu adresa nr.641 din 19 noiembrie 2001, înregistrată sub nr.31/1316 din  19 noiembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 21  noiembrie 2001.



Membrii comisiei au examinat  ordonanţa  de urgenţă a Guvernului  supusă aprobării, expunerea de motive la proiectul de lege şi  avizul favorabil al Consiliului Legislativ nr.607/26.06.2001. 



În urma dezbaterilor, cu majoritate de voturi, s-a hotărât avizarea favorabilă  în forma adoptată de Senat la 6 noiembrie 2001.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

dr. Ionel OLTEANU

